മൂന്നിലവ് പഞ്ചായത്തിലെ കടപുഴ കയങ്ങളില് മുന്നറിയിപ്പു ബോര്ഡ് സ്ഥാപിക്കണം മൂന്നിലവ്: മൂന്നിലവ് പഞ്ചായത്തിലെ കടപുഴ പാലത്തിനു സമീപമുള്ള കയങ്ങളില് മുന്നറിയിപ്പു ബോര്ഡ് സ്ഥാപിക്കണമെന്ന ആവശ്യം ശക്തമാകുന്നു. ഇവിടത്തെ കയങ്ങളില് നിരവധി ടൂറിസ്റ്റുകള് സന്ദര്ശനം നടത്തുന്നുണ്ടെന്നും സ്ത്രീകളും കൊച്ചുകുട്ടികളുമടക്കമുള്ളവര് തോട്ടിലിറങ്ങുകയും അപകടം പതിയിരിക്കുന്ന കയങ്ങളില് കുളിക്കാനിറങ്ങുകയും ചെയ്യുന്നുണ്ട്. തോട്ടിലെ പാറകളും കല്ലുകളും വഴുക്കലുള്ളതിനാല് അപകടസാധ്യത കൂടുതലാണ്. മാത്രമല്ല പഴുക്കാക്കാനത്തും മേച്ചാലിന്റെ കിഴക്കന് മലയോരങ്ങളിലും മഴപെയ്താല് കടപുഴയില് വെള്ളച്ചാലില് ഉണ്ടാകാറുമുണ്ട്. അടിയന്തരമായി ഇവിടെ മുന്നറിയിപ്പു ബോര്ഡ് സ്ഥാപിക്കണമെന്ന് ഹിന്ദു ഐക്യവേദി മൂന്നിലവ് പഞ്ചായത്ത് ജനറല് സെക്രട്ടറി ശ്രീജിത്ത് മൂന്നിലവ് പഞ്ചായത്ത് അധികൃതരോട് ആവശ്യപ്പെട്ടു.